शिवपुरी। हिन्दू नव वर्ष के आगमन पर सरस्वती विद्यापीठ आवासीय विद्यालय में विभिन्न कार्यक्रमों का आयोजन किया गया जिसमें सभी भैयाओं और आचार्यों द्वारा नव संवत्सर का स्वागत सूर्य को अद्र्ध देकर तथा प्रात:कालीन वेला में प्रभाती कार्यक्रम में मैहर घराने से संबंधित श्रीमती स्नेहलता सिंघल के द्वारा अहीर, भैरव, आलाद, जोड़ आलाप आदि रागों में सितार वादन किया गया। जिनका तबले पर संगत श्रीमती संगीता अग्रवाल के द्वारा किया गया तथा शास्त्रीय संगीत की अगली कड़ी में ग्वालियर से पधारे ध्रुपद केन्द्र के गुरू श्री पं. अभिजीत सुखदाणे के साथ उनके शिष्य देवेन्द्र राजपूत, चन्द्र कुशवाह, भानू श्रीवास्तव ने ध्रुपद में आलाप, जोड़, तान तलवार की शिफर पर एवं राग भैरव में सूल ताल में वंदिश, शिव आदि की प्रस्तुति दी इनके साथ पखावज पर संगत सुविख्यात पखावज वादक पं. श्री जगतनारायण शर्मा ने की।